OpenLLM-France/wikimedia huggingface dataset:
# Shifana Ali

Shifana Ali (Malé, 6 de juny de 1984) és una velocista de les Maldives. Va competir en els 400 metres femenins als Jocs Olímpics d'Estiu de 2004.

## Referències

* ↑ Evans, Hilary; Gjerde, Arild; Heijmans, Jeroen; Mallon, Bill. «Shifana Ali Olympic Results» (en anglès). Sports Reference. Arxivat de l'original el 2020-04-18. [Consulta: 28 febrer 2020].
# Liubov Bassova

Liubov Valèriivna Bassova (en ucraïnès Любов Валеріївна Шуліка), coneguda anteriorment com a Liubov Xulika (en ucraïnès Любов Шуліка) (Vínnitsia, 16 de juliol de 1988) és una ciclista ucraïnesa. Especialista en pista, ha guanyat medalles als Campionat del Món i als Campionats d'Europa.

## Palmarès en pista

* 2005
** Campiona d'Europa júnior en Velocitat
** Campiona d'Europa júnior en 500 metres contrarellotge
* 2006
** Campiona del món júnior en Velocitat
** Campiona d'Europa júnior en Velocitat
** Campiona d'Europa júnior en 500 metres contrarellotge
** Campiona d'Europa júnior en Keirin
* 2007
** Campiona d'Europa sub-23 en Velocitat
* 2009
** Campiona d'Europa sub-23 en Velocitat
** Campiona d'Europa sub-23 en Keirin
* 2011
** Campiona d'Europa en Velocitat
* 2014
** Campiona d'Ucraïna en Velocitat per equips
* 2016
** Campiona d'Europa en Keirin

### Resultats a la Copa del Món

* 2007-2008
** 1a a Pequín, en Persecució per equips
* 2008-2009
** 1a a la Classificació general i a la prova de Melbourne, en Velocitat
* 2010-2011
** 1a a Pequín, en Velocitat
* 2011-2012
** 1a a Astanà, en Velocitat
** 1a a Pequín, en Persecució per equips
* 2016-2017
** 1a a la Classificació general i a la prova d'Apeldoorn, en Keirin
* 2017-2018
** 1a a Santiago de Xile, en Velocitat
** 1a a Santiago de Xile, en Velocitat per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Cascandita

La cascandita és un mineral de la classe dels silicats, que pertany al grup de la wol·lastonita. Rep el nom pel calci i l'escandi de la composició química.

## Característiques

La cascandita és un silicat de fórmula química Ca(Sc,Fe$^{3+}$)(HSi₃O$_9$). Va ser aprovada com a espècie vàlida per l'Associació Mineralògica Internacional l'any 1980, i la primera publicació data del 1982. Cristal·litza en el sistema triclínic. La seva duresa a l'escala de Mohs oscil·la entre 4,5 i 5,5.
Segons la classificació de Nickel-Strunz, la cascandita pertany a «09.DG - Inosilicats amb 3 cadenes senzilles i múltiples periòdiques» juntament amb els següents minerals: bustamita, ferrobustamita, pectolita, serandita, wol·lastonita, wol·lastonita-1A, plombierita, clinotobermorita, riversideïta, tobermorita, foshagita, jennita, paraumbita, umbita, sørensenita, xonotlita, hil·lebrandita, zorita, chivruaïta, haineaultita, epididimita, eudidimita, elpidita, fenaksita, litidionita, manaksita, tinaksita, tokkoïta, senkevichita, canasita, fluorcanasita, miserita, frankamenita, charoïta, yuksporita i eveslogita.
L'exemplar que va servir per a determinar l'espècie, el que es coneix com a material tipus, es troba conservat al Museu municipal d'Història Natural de Milà (Itàlia), amb el número de registre: 23270.

## Formació i jaciments

Va ser descoberta a la pedrera Giacomini, situada a la localitat d'Agrano, al municipi d'Omegna, dins la província de Verbano-Cusio-Ossola (Piemont, Itàlia). També ha estat descrita en altres indrets de la mateixa província, així com al municipi de Drangedal, al comtat de Telemark (Noruega). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Cascandite» (en anglès). Mindat. [Consulta: 18 gener 2020].
# Celia Quansah

Celia Quansah (Twickenham, 26 d'octubre de 1995) és una jugadora de rugbi a 7 anglesa que juga al Leicester Tigers Women. Va ser seleccionada com a membre de la selecció femenina de rugbi a 7 de Gran Bretanya per als Jocs Olímpics d'Estiu de 2020.
Filla de pare ghanès i mare anglesa, Quansah va créixer a Twickenham. De petita va practicar l'atletisme, guanyant la competició de salt de llargada als Jocs Escolars de 2011, i va representar Anglaterra internacionalment en heptatló, competint als campionats britànics contra Jessica Ennis-Hill. Mentre estava a la universitat va començar a jugar a rugbi. Després de jugar durant sis mesos, va ser convidada a unir-se al programa England Sevens per a la temporada 2018/19 i va jugar amb l'equip guanyador de Gran Bretanya al Torneig de classificació olímpica el 2019.

## Referències

* ↑ Rowan, Kate «Exclusive interview: Meet Meg Jones and Celia Quansah - 'It's easier to be gay in rugby than other sports'» (en anglès). The Telegraph, 31-01-2021.
* ↑ «Polémica campaña de publicidad de estrellas del rugby jugando en lencería: "Fuerte es hermosa"» (en castellà). Marca, 04-07-2024. [Consulta: 2 novembre 2024].
* ↑ «Rugby sevens squads confirmed for Tokyo». Team GB, 18-06-2021.
* ↑ «ENGLAND SQUADS FOR RUGBY WORLD CUP SEVENS NAMED». Englandrugby.com. Arxivat de l'original el 2022-09-26. [Consulta: 2 novembre 2024].
* ↑ «Tokyo 2020: Megan Jones and Celia Quansah on rugby, their relationship and Olympic selection». BBC Sport.
* ↑ «Exclusive interview: Meet Meg Jones and Celia Quansah - 'It's easier to be gay in rugby than other sports'». , 31-01-2021.
* ↑ «Celia Quansah». englandrugby.com. [Consulta: 22 juny 2021].
# Centre Termolúdic Caldea

El Centre Termolúdic Caldea, conegut popularment com a Caldea, és un centre situat a la parròquia d'Escaldes-Engordany del Principat d'Andorra. Fou creat l'any 1994 com a centre termolúdic que aprofita les propietats de l'aigua termal natural que es troba a la població d'Escaldes. Les fonts termals d'aigües sulfuroses i nitrogenades sulfuroses afloren al nord-est de la falla que recorre longitudinalment la plana d'Andorra i que donaren nom a la població.
El projecte de creació del centre termal i lúdic fou presentat el 1984, com a centre que aprofitava l'aigua calenta natural i es plantejava com "a element identificador i vertebrador d'un desenvolupament contemporani més diversificat". Deu anys més tard es va inaugurar sota la propietat d'una societat d'economia mixta anomenada SEMTEE SA. Des de la seva creació fins al 2009, Caldea ha rebut més de 5 milions de visitants.

## Referències

* 1 2 3 Caldea, Arxivat 2012-04-17 a Wayback Machine. compleix 15 anys. PDF
* ↑ GGCC, Escaldes-Engordany: Arxivat 2015-09-24 a Wayback Machine. el poble de les Escaldes.
# Centre d'Art Maristany

El Centre d'Art Maristany és un centre cultural municipal a Sant Cugat del Vallès dedicat a la promoció de l'art contemporani i la cultura de proximitat. S'hi organitzen entre d'altres exposicions, conferències, tallers i cursos d'art i creació. Forma part de la Xarxa de Centre Culturals Polivalents (XCCP).
Es va inaugurar el dimecres 4 de març de 2015 amb l'exposició Pere Formiguera. Ars photographica i una petita mostra d'exposicions que Formiguera (1952-2013) va organitzar com a comissari. Entre les exposicions realitzades, destaquen Boicot i trabanqueta (2015), Sobre el nivel de blanc, Una proposta de Mar Arza (2016) Premi Loop Discover 2016 (2017) Literatura expandida. Jordi Lara (2017) El 85% de la matèria (2018) i Honors i distincions. Inventari del retrat polític oficial (2018).

## Referències

* ↑ «Centre d'Art Maristany». Territori Contemporani. Xarxa Audiovisual Local, 30-04-2018. [Consulta: 23 abril 2019].
* ↑ «Centres Culturals Polivalents de la Xarxa». Xarxa de Centre Culturals Polivalents. Ajuntament de Sant Cugat. [Consulta: 23/04/2019Ódata= s.d].
* ↑ Vidal, Norma «Sant Cugat invita a descubrir el arte de Formiguera» (en castellà). La Vanguardia, 06-03-2015.
* ↑ Cirera, Patricia «‘Boicot i trabanqueta’, una altra forma d'explicar la història». El Cugatenc, 14-11-2015.
* ↑ «Exposició. "Boicot i trabanqueta"». Ajuntament de Sant Cugat, 13-11-2015. Arxivat de l'original el 2019-04-23. [Consulta: 23 abril 2019].
* ↑ Ortega y Gasset, José. Obra completa (en castellà). IV. Madrid: Anthropos, 1997, p. 397-398. ISBN 847658511X..
* ↑ «Sant Cugat del Vallès acull l'exposició itinerant “Premi LOOP Discover”». Generalitat de Catalunya - Departament de Cultura, 11-05-2017. [Consulta: 23 abril 2019].
* ↑ Carrión, Jordi «Una màquina de mística ‘xarnega’». Núvol, 20-05-2017.
* ↑ Rius, Clàudia «Això era i no era un préssec». Núvol, 28-06-2018.
* ↑ «Ignais Prat seleccionat en la convocatòria de projectes del Centre d'Art Maristany». Bon ar, 25-05-2018.

## Enllaços externs

* «Sèrie d'articles sobre el centre Maristany». Cugat.cat. Ajuntament de Sant Cugat.
* «Centre d'Art Maristany» (blog). Ajuntament de Sant Cugat. Arxivat de l'original el 2015-06-15. [Consulta: 11 juny 2015].
* «Centre d'Art Maristany». Issuu. (Catàlegs publicats en línea)
# Ca n'Oliveres

«Ca n'Oliveres» té aquests significats:
* Ca n'Oliveres (Esplugues de Llobregat) o Cal Calbó
* Ca n'Oliveres (Oristà), masia d'Oristà (Lluçanès)
* Ca n'Oliveres Vell. masia de Lliçà de Vall (Vallès Oriental)
* Ca n'Oliveres (Sant Just Desvern)
* Estació de Ca n'Oliveres, estació de les línies T1, T2 i T3 de la xarxa del Trambaix sobre el carrer Laureà Miró, al barri de Can Vidalet d'Esplugues (Baix Llobregat)
# Centre d'Interpretació 115 Dies

115 dies és un centre d'interpretació de Corbera d'Ebre que forma part de la Xarxa d'Espais de Memòria de Catalunya i ofereix una visió del que van suposar els combats a l'estiu de 1938, l'enfrontament més important de la Guerra Civil: la batalla de l'Ebre. El Centre d’Interpretació 115 dies va obrir les portes el juliol de 2008, esdevenint l’eix vertebrador del conjunt patrimonial dels Espais de la Batalla de l’Ebre.

## Descripció

Amb materials i documents de l'època, el discurs expositiu fa èmfasi en els aspectes bèl·lics de la batalla (els preparatius, el pas del riu, etc.) i les seves conseqüències polítiques (la derrota del Govern de la República en el seu últim gran esforç militar per defensar la legalitat democràtica davant les forces feixistes).

## Història

El nom correspon als 115 dies que hi va haver entre el 25 de juliol i el 16 de novembre de 1938. Aquestes són les dates en què va començar i va acabar la campanya més cruenta de la Guerra Civil, la batalla de l'Ebre. L'escenari van ser les terres del Matarranya, la Ribera d'Ebre, el Baix Ebre i la Terra Alta. S'hi van enfrontar les millors unitats militars de l'exèrcit popular de la República i de l'exèrcit franquista. La batalla es va desenvolupar bàsicament amb xocs d'infanteria –que van provocar un nombre molt elevat de baixes–, amb suport de l'aviació, i va acabar amb una victòria decisiva de les tropes franquistes, que gaudien d'un nombre més elevat d'efectius humans i d'armament, gràcies al suport de l'alemanya nazi i la Itàlia feixista.

## Referències

* 1 2 3 «Centre d'interpretació 115 dies». Memorial Democràtic de Catalunya. Gencat. Arxivat de l'original el 19 de setembre 2016. [Consulta: 20 setembre 2016].
* ↑ Catalunya, Agència Catalana del Patrimoni, Generalitat de. «Centre d'Interpretació 115 Dies». Arxivat de l'original el 2023-06-04. [Consulta: 19 agost 2023].
Viccionari
# Eleccions generals japoneses de 2012

Les eleccions generals japoneses de 2012 van ser les 46es eleccions a la Cambra de Representants del Japó. Es van celebrar el 16 de desembre de 2012, nou mesos abans del final de la legislatura.

## Antecedents

Naoto Kan va renunciar al seu càrrec com a president del partit el 26 d'agost del 2011 després que el Parlament japonès aprovés dues lleis promogudes per ell per a canalitzar la reconstrucció del país després del Terratrèmol i tsunami del Japó del 2011 i l'accident nuclear de Fukushima I. La Cambra de Representants es va dissoldre el 16 de novembre de 2012 a proposta del nou primer ministre Yoshihiko Noda.

## Conseqüències

El resultat va donar una victòria contundent al Partit Liberal Democràtic, liderat per Shinzo Abe, que tornava al poder, i al seu soci de coalició, el partit budista Nou Kōmeitō. Aconseguien així la majoria de dos terços necessària per impulsar reformes a la constitució.
Les eleccions van ser un desastre total per al Partit Democràtic, que va perdre les tres quartes parts dels seus 230 escons a la cambra baixa per acabar amb només 57 sent el pitjor rendiment d'un partit de govern després de a la Segona Guerra Mundial.

## Referències

* ↑ (en francès) Japon: élections législatives anticipées le 16 décembre, Le Nouvel Observateur, 14-11-2012.
* ↑ «El primer ministre japonès presenta la dimissió». Regió 7, 26-08-2011. [Consulta: 2 desembre 2024].
* ↑ (en francès) Japon: dissolution de la Chambre des députés, législatives anticipées en décembre, Le Monde, 16-11-2012.
* ↑ (en francès) Le premier ministre japonais dissout la Chambre, Le Figaro, 16-11-2012.
* ↑ Fernandez, Eduard. «Els conservadors arrasen i recuperen el poder al Japó». El Punt Avui, 17-12-2012. [Consulta: 13 setembre 2020].
* ↑ El Partido Liberal Democrático de Japón arrasa en las elecciones y regresa al poder - El País
Eleccions al Japó :
# Gath Hepher

Gath Hepher fou una ciutat de Galilea en territori de la tribu de Zabuló, que és el lloc on va néixer el profeta Jonàs. El seu nom significa "premsa de vi al turó".
Sant Jeroni la situa a uns 3 km de Sepphoris, a la via cap al llac Tiberíades i parla de la tomba de Jonàs. Benjamí de Tudela la va visitar al segle xii i diu que encara va veure la tomba del profeta. Aquesta tomba (Neby Yunas) l'ensenyen encara a un llogaret anomenat Al-Meshhad, just a 3 km a l'est de l'antiga Sepphoris (Sefurieh).

## Referències

* ↑ «Gath-Hepher - Holman Bible Dictionary -» (en anglès). [Consulta: 9 octubre 2024].
# Falsistrellus affinis

Falsistrellus affinis és una espècie de ratpenat de la família dels vespertiliònids. Viu a la Xina, l'Índia, Myanmar, el Nepal i Sri Lanka. El seu hàbitat natural són els boscos, on es refugia en coves i forats als arbres en colònies de cinc o sis exemplars. Està amenaçat per la tala d'arbres, la conversió de terra per usos agrícoles i la pertorbació del seu hàbitat pels humans.

## Referències

* ↑ Csorba, G.; Bumrungsri, S.; Francis, C.; Bates, P.; Gumal, M.; Kingston, T. Falsistrellus affinis. UICN 2008. Llista Vermella d'espècies amenaçades de la UICN, edició 2008, consultada el 24 maig 2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Plecotus kozlovi

Plecotus kozlovi és una espècie de ratpenat de la família dels vespertiliònids. Viu als deserts del Gobi i Takla Makan, així com a la conca de Qaidam, a la Xina i Mongòlia. Sovint se'l classifica com a subespècie del ratpenat orellut septentrional (P. austriacus), però el 2006 se'l reconegué com a espècie pròpia dins del grup P. auritus.
P. kozlovi és l'espècie més grossa del seu gènere, per davant de P. turkmenicus. Té el pelatge molt espès. L'esquena és de color marró groguenc clar, mentre que el ventre és blanc. Té la cara nua, però presenta pèls blancs al front i les galtes. La membrana caudal és nua, molt clara i mig transparent. Fou anomenat en honor del viatger i explorador rus Piotr Kozlov.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 229. ISBN 978-0801893049.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Euroscaptor kuznetsovi

Euroscaptor kuznetsovi és una espècie d'eulipotifle de la família dels tàlpids. Viu al nord-est del Vietnam i, probablement, el sud-est de la Xina. Té una llargada de cap a gropa de 132–136 mm i una cua que fa aproximadament una desena part de la llargada total. Aquest tàxon fou anomenat en honor del mastòleg rus Guérman V. Kuznetsov. Com que fou descoberta fa poc, encara no se n'ha avaluat l'estat de conservació.

## Referències

* ↑ Zemlemérova, I. D.; Bànnikova, A. A.; Lébedev, V. S.; Rojnov, V. V.; Abràmov, A. V. «Secrets of the Underground Vietnam: An Underestimated Species Diversity of Asian Moles (Lipotyphla: Talpidae: Euroscaptor)» (en anglès). Proceedings of the Zoological Institute RAS, 320, 2, 2016, pàg. 193–220.
Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Toixó de gola blanca

El toixó de gola blanca (Arctonyx albogularis) és una espècie de mamífer de la família dels mustèlids. Es tracta d'un toixó pelut de mida mitjana. Viu a les regions temperades d'Àsia, des de l'Himàlaia fins al sud i l'est de la Xina.

## Referències

* ↑ Helgen, K. M., Lim, N. T-L. i Helgen, L. «The hog-badger is not an edentate: systematics and evolution of the genus Arctonyx (Mammalia: Mustelidae)» (en anglès). Blackwell Publishing.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Ochotona forresti

Ochotona forresti és una espècie de pica de la família dels ocotònids que viu a la Xina, l'Índia, Myanmar i el Bhutan.
Aquest tàxon fou anomenat en honor del botànic escocès George Forrest.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 139. ISBN 978-0801893049.
* Lagomorph Specialist Group 1996. Ochotona forresti. Llista Vermella d'Espècies Amenaçades de la UICN 2006. Consultat el 9 de maig del 2008.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Niviventer brahma

Niviventer brahma és una espècie de mamífer rosegador de la família dels múrids. Viu a altituds d'entre 2.000 i 2.800 msnm al nord-est de l'Índia, el nord de Myanmar i el sud-oest de la Xina. Es tracta d'un animal nocturn. El seu hàbitat natural són els boscos de diferents tipus. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, brahma, es refereix a Brama, un déu de l'hinduisme.

## Referències

* ↑ Aplin, K.; Molur, S. Niviventer brahma. UICN 2016. Llista Vermella d'espècies amenaçades de la UICN, edició 2016, consultada el 18 març 2018.
* ↑ Entrada «Niviventer» d'Animalia (en anglès).
# Musaranya talp

La musaranya talp (Anourosorex squamipes) és una espècie de mamífer de la família de les musaranyes que es troba a Bhutan, la Xina, l'Índia, Myanmar, Tailàndia i el Vietnam.

## Referències

* Fordham et al. (2006). Musaranya talp. Llista Vermella de la UICN, Unió Internacional per a la Conservació de la Natura, 2006. Consultat el 21-12-2007 (en anglès).
# Muntjac

Els muntjacs o muntiacs (Muntiacus) són el gènere més antic conegut de cérvol, existint des de fa 15–35 milions d'anys, amb restes trobades als dipòsits del Miocè a França i Alemanya.
Les espècies actuals, són natives d'Àsia Sud-oriental i es pot trobar de l'Índia i Sri Lanka al sud de la Xina, Taiwan, Japó (Península de Boso i Oshima Island), i a les illes indonèsies. El muntjac de Reeves (Muntiacus reevesi) s'ha introduït a Anglaterra i ara és comú en algunes zones d'allí. Els que habiten a les regions tropicals no tenen zel i l'aparellament pot tenir lloc en qualsevol època de l'any. Tanmateix, aquest comportament també es manté a les poblacions introduïdes en països temperats. Els mascles tenen banyes curtes, que poden tornar a créixer, tot i tenir aquestes banyes, tendeixen a la lluita pel territori amb els seus ullals (canins apuntant cap avall les dents).
Els muntjacs són de gran interès pels estudis evolutius a causa de les seves interessants variacions del cromosoma i el recent descobriment de diverses noves espècies. El muntjac indi (Muntiacus muntjak) és el mamífer amb el menor nombre registrat de cromosomes. El sexe masculí amb un nombre diploide de 7, la femella de només 6 cromosomes. El muntjac de Reeves (Muntiacus reevesi) en comparació té un nombre diploide de 46 cromosomes

## Taxonomia

* Muntjac groc de Borneo (Muntiacus atherodes)
* Muntjac negre (Muntiacus crinifrons)
* Muntjac de Fea (Muntiacus feae)
* Muntjac de Gongshan (Muntiacus gongshanensis)
* Muntjac de l'Índia (Muntiacus muntjak)
* Muntjac de Putao (Muntiacus putaoensis)
* Muntjac de Reeves (Muntiacus reevesi)
* Munjac de Roosevelt (Muntiacus rooseveltorum)
* Muntiac de Truong Son (Muntiacus truongsonensis)
* Muntjac gegant (Muntiacus vuquangensis)

## Referències

* ↑ Entrada «Muntiacus» de la Paleobiology Database (en anglès). [Consulta: 20 desembre 2022].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Miospalacins

Els miospalacins (Myospalacinae) són una subfamília de rosegadors de la família dels espalàcids. La seva distribució s'estén des del Districte Federal Central (Rússia) fins a Manxúria, passant per la Sibèria Oriental. Prefereixen els boscos i camps de conreu situats a gran altitud. Igual que els talps viuen a túnels i caus subterranis. Els seus caus poden arribar a una profunditat de dos metres i una extensió de gairebé cent metres.

## Referències

* ↑ Entrada «Myospalacinae» de la Paleobiology Database (en anglès). [Consulta: 20 desembre 2022].
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Leopoldamys edwardsi

Leopoldamys edwardsi és una espècie de mamífer rosegador de la família dels múrids. Viu a altituds de fins a 1.400 msnm a l'Índia, Laos, Malàisia, Myanmar, Tailàndia, el Vietnam i la Xina. Els seus hàbitats naturals són els boscos i els marges dels boscos. És una espècie en risc mínim, és a dir, no sembla que hi hagi cap amenaça significativa per a la seva supervivència. Aquest tàxon fou anomenat en honor del paleontòleg francès Alphonse Milne-Edwards.

## Referències

* ↑ Aplin, K.; Lunde, D.; Molur, S. Leopoldamys edwardsi. UICN 2016. Llista Vermella d'espècies amenaçades de la UICN, edició 2016, consultada el 17 març 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 278. ISBN 978-0801893049.
# Atherurus macrourus

Atherurus macrourus és una espècie de mamífer rosegador de la família dels porcs espins del Vell Món. Viu a Bangladesh, la Xina, l'Índia, Laos, Malàisia, Myanmar, Tailàndia i el Vietnam. Es tracta d'un animal nocturn. El seu hàbitat natural són els boscos montans tropicals i subtropicals. Es creu que no hi ha cap amenaça significativa per a la supervivència d'aquesta espècie, tot i que està afectat per la destrucció d'hàbitat, la caça i els atropellaments.

## Referències

* ↑ Lunde, D.; Molur, S. Atherurus macrourus. UICN 2008. Llista Vermella d'espècies amenaçades de la UICN, edició 2008, consultada el 22 gener 2015.